രജൗരിയില് ഏറ്റുമുട്ടലില് ജവാന് വീരമൃത്യു ശ്രീനഗര് ജമ്മു കശ്മീരിലെ രജൗരിയില് തീവ്രവാദികളുമായുണ്ടായ ഏറ്റുമുട്ടലില് ഒരു ജവാന് വീരമൃത്യു. ജൂനിയര് കമീഷന്ഡ് ഓഫീസറായ ജെസിഒ സുബേദാര് രാം സിങ് ആണ് മരിച്ചത്. ഉടന് ആശുപത്രിയില് എത്തിച്ചെങ്കിലും രക്ഷപ്പെടുത്താനായില്ല. ഒരു സൈനികന് പരിക്കേറ്റിട്ടുണ്ട്. ഒരു ഭീകരനെ സൈന്യം വധിച്ചു. താനാമണ്ടിയില് ഭീകരര് ഒളിച്ചിരിക്കുന്നതായി വിവരം ലഭിച്ചതിനാല് സൈന്യം തെരച്ചില് നടത്തിയപ്പോഴാണ് ഏറ്റുമുട്ടലുണ്ടായത്. അതേസമയം, കുല്ഗാമില് അപ്നി പാര്ടി നേതാവിനെ ഭീകരര് വെടിവച്ചുകൊന്നു. ദേവ്സര് പ്രദേശത്തുവച്ച് ഗുലാം ഹസന് ലോണ് ആണ് കൊല്ലപ്പെട്ടത്. കഴിഞ്ഞ ദിവസം ബിജെപി പ്രവര്ത്തകനും ഇവിടെ കൊല്ലപ്പെട്ടിരുന്നു.